Predkladacia správa

	Ministerstvo financií SR iniciatívne predkladá na rokovanie vlády SR „Návrh na zmenu časti C. uznesenia vlády SR č. 1027 zo dňa 18. septembra 2002 k Návrhu na čiastkové odškodnenie židovských obetí holocaustu v SR“, ktorým navrhuje zmeniť bod C.1. a zrušiť bod C.2. uznesenia č. 1027/2002 a zároveň prijať nové úlohy z dôvodu zabezpečenia realizácie čiastkového odškodnenia židovských obetí holocaustu v súlade s Dohodou medzi vládou SR a Ústredným zväzom židovských náboženských obcí v SR o čiastkovom finančnom odškodnení obetí holocaustu v SR  podpísanou predsedom vlády SR a výkonným predsedom Ústredného zväzu židovských náboženských obcí v SR (ďalej len ÚZ ŽNO v SR) a  v súlade s platnými všeobecne záväznými právnymi predpismi. 
	Predložený materiál bol prerokovaný so  zástupcom ÚZ ŽNO v SR pánom Weissom. Nebol predmetom rokovania poradných orgánoch vlády SR a nie je potrebné ho predložiť na rokovanie inému orgánu.
	„Návrh na zmenu časti C. uznesenia vlády SR č. 1027 zo dňa 18. septembra 2002 k  Návrhu na čiastkové odškodnenie židovských obetí holocaustu v SR“ nemá dôsledky na štátny rozpočet ani ostatné zložky verejných rozpočtov, predstavuje len rozpracovanie už prijatého vyššie cit. uznesenia vlády SR. Z materiálu nevyplývajú dôsledky na zamestnanosť a životné prostredie.